Тибилисиялъул сверухълъиялда «Вазиани» абулеб цебе Россиялъул букIараб рагъулаб базаялда байбихьана "Noble Partner 2016" абулеб Гуржиялъул, Америкалъул ва Британиялъул аскариязул рагъулаб яравуллъи. Гьелъулъ гIахьаллъи гьабулеб буго Цолъарал Штатазул 650, Гуржистаналъул 500 ва КIудияб Британиялъул 150 рагъулав хъулухъчияс. Гьадин лъазабулеб буго Нижер радиоялъул мухбирас.
Россиялъул КъватIисел ишазул министерлъиялъ гьеб яравуллъи какана ва абуна, гьеб бугин Гуржистаналъул территориялда квер лъезе гьабулеб къасдилан.